Idrettsforeningen Borg

Stiftet 29. mai 1914



**Årsmelding for IF Borg turn 2017**

I året som har gått har antall medlemmer variert mellom 60 og 75 barn i alderen 3 til 12 år. Vi har hatt tre aldersgrupper, 3-5 år, 6-8 år og 9-12 år som har trenet i Menstadhallen en gang i uken. 9-12 år har hatt to treninger i uken. I løpet av året har det blitt byttet ut to trenere, fordi de skulle flytte.

Ny leder for turn ble valgt for ett år på årsmøtet i 2017. Tidligere trener skulle ut i svangerskapspermisjon. Det ble i slutten av 2017 klart at hun ikke kom tilbake. Det ble derfor avholdt et møte med foreldrene i etterkant av juleavslutningen, hvor videre drift ble gjennomgått.

Utfordringer i Borg turn:

Når barna har turnet en stund i Borg, og har blitt flinke, bytter de ofte over til større klubber. En av grunnene er at turn Borg mangler mye utstyr; utstyr som øker underholdningsverdi ved fremvisninger, og utstyr som hjelper til med å lære barna ulike turntekniske øvelser. Barna føler på et tidspunkt at de stagnerer i sin utvikling av nye ferdigheter. Trenerne får ikke hjulpet dem videre.

Med denne innsikten begynte ny leder arbeidet med å skaffe en låsbar bod i Menstadhallen. Det er slik at noe av utstyret kan være farlig å bruke om man ikke mestrer teknikken. Av den grunn må slikt utstyr låses inn. Som eneste gruppe som trener i Menstadhallen har turngruppene i Borg fått egen bod fra høsten 2017. Deretter begynte arbeidet med å søke midler til innkjøp av utstyr. I desember fikk turn kr. 20 000,- fra Sparebanken Sør.

Aktiviteter:

I tillegg til ordinær treningsaktivitet for de ulike partiene, er følgende aktiviteter gjennomført:

* Deltagelse på Gymfestivalen juni 2017
* Sommeravslutning
* Representasjon på Borg dagen
* Juleavslutning

Det har vært tre fire trenermøter i løpet av 2017

Planer for 2018:

Det er igangsatt foreldregrupper innen hver aldersgruppe for å avlaste leder for turn. Det vil være mer fokus på å få gruppene til å fungere noe selvstendig, da det er avgjørende for videre økning av medlemsmassen. Samtidig legges det vekt på å få inn midler til innkjøp av treningsutstyr, da det er vesentlig for å opprettholde interessen for turn, både for turnere og trenere. Aktiv rekruttering settes til høsten. Håper da på at organisering og utstyr er på plass.

Takk til små og store for et lærerikt og innholdsrikt år!

Aina Bergdahl,

Leder for I.F. Borg turn